38. ΝΟΜΟΘΕΤ. ΔΙΑΤΑΓΜΑ υπ’ αριθ. 841 της 29 Νοεμ./22 Δεκ. 1941 Περί λήψεως εκτάκτων μέτρων δια την εκμετάλλευσιν και διαχείρισιν των δασών λόγω των εκ του πολέμου δημιουργηθεισών συνθηκών. Εκυρώθη και διετηρήθη εν ισχύϊ δια της υπ’ αριθ. 256 της 7/11 Μαΐου 1946 πράξεως Υπουργικού Συμβουλίου, πλην των άρθρ. 8 και 34. Κατηργήθη δια της παρ. 37 άρθρ. 317 Ν.Δ. 86/1969 (κατωτ. αριθ. 45) εξαιρέσει του άρθρ. 10, δι’ ου είχε τροποποιηθή το άρθρ. 18 του Α.Ν. 574/1937 δια μετονομασίας του Τμήματος Γ΄ ορεινής υδρονομικής και διευθετήσεως χειμάρρων εις Τμήμα Γ΄ τεχνικόν, του άρθρ. 11, δι’ ου είχε τροποποιηθή το άρθρ. 12 Α.Ν. 2478/1940 (κατωτ. σελ. 517), του άρθρ. 15, δι’ ου είχε τροποποιηθή το εδάφ. 2 άρθρ. 25 του προϊσχύσαντος Δασικού Κώδικος (Νόμ. 4173/1929), των άρθρ. 17-20, δι’ ων ετροποποιήθησαν τα άρθρ. 22, 9, 17 και προσετέθη παρ. 4 εις άρθρ. 39 του αυτού Δασικού Κώδικος (Νόμ. 4173/29) και του κατωτέρω παρατιθεμένου άρθρ. 22. Άρθρ.22.-Ο χρόνος, καθ’ ον υπότροφοι του Κράτους προς σπουδήν της Δασολογίας εν τη αλλοδαπή ή ιδίαις δαπάναις σπουδάσαντες διετέλεσαν μετά το πέρας των σπουδών των εν αδυναμία επανόδου λόγω του Ευρωπαϊκού πολέμου (1914-1918) ως κρατηθέντες εν πολιτική αιχμαλωσία λογίζεται ως τοιούτος υπηρεσίας εφαρμοζομένων και των διατάξεων των περί πολιτικής ομηρίας Νόμων. 